NASA ຈະໃຊ້ດາວທຽມຖ່າຍພາບ ຊ່ວຍເຂດລຸ່ມແມ່ນຳ້ຂອງ ຮັບມືກັບໄພທຳມະຊາດ (ລາຍງານພາສາອັງກິດຊ້າໆ)
ໂຄງການ​ຫ້າ​ປີຂອງສະຫະລັດ ​ແມ່ນຈະຊ່ວຍບັນດາ​ປະ​ເທດ​ ໃນ​ເຂດ​ແມ່​ນຳ້ຂອງຕອນລຸ່ມ​ ກໍຄື ມຽນມາ ລາວ ​ໄທ ກຳປູ​ເຈຍ ​ແລະ​ຫວຽດນາມ ຮັບມືກັບສິ່ງ​ທ້າ​ທາຍ ຈາກໄພທຳມະຊາດ.
ເປັນທີ່ຄາດກັນວ່າ ໃນອີກບໍ່ຊ້ານີ້ ພາບຖ່າຍຈາກດາວທຽມ ຂອງ ອົງການການບິນ ແລະອາວະກາດແຫ່ງຊາດ National Aeronautics and Space Administration ຫລື NASA ຂອງສະຫະລັດ ຈະເລີ້ມຊ່ວຍໃຫ້ ປະຊາກອນປະມານ 60 ລ້ານຄົນ ຢູ່ໃນເຂດລຸ່ມແມ່ນໍ້າຂອງ ຂອງພູມິພາກເອເຊຍອາ ຄະເນ ສາມາດຮັບມືໄດ້ ກັບໄພທຳມະຊາດຕ່າງໆ ແລະການ ທ້າທາຍຂອງການປ່ຽນແປງຂອງດິນຟ້າອາກາດ Ron Corben ຜູ້ສື່ຂ່າວວີໂອເອທີ່ບາງກອກລາຍງານວ່າ ໂຄງການ ນີ້ ແມ່ນເພີ້ມຕື່ມໃສ່ ກັບພວກໂຄງການທີ່ມີຢູ່ແລ້ວ ຂອງ NASA ທີ່ກຳລັງຊ່ວຍເຫລືອ ບັນດາປະຊາຄົມຢູ່ໃນຂົງເຂດ ອາເມຣິກາໃຕ້ ອາຟຣິກາ ແລະເອເຊຍໃຕ້ ກິ່ງສະຫວັນມີ ລາຍລະອຽດມາສະເໜີທ່ານ ໂຄງການຫ້າປີ ທີ່ນຳພາໂດຍສະຫະລັດ ຈະນຳເອົາບັນດາປະເທດໃນເຂດແມ່ນຳ້ຂອງ ຕອນລຸ່ມ ກໍຄື ມຽນມາ ລາວ ໄທ ກຳປູເຈຍ ແລະຫວຽດນາມ ມາຮ່ວມງານກັນ ໃນຂະນະ ທີ່ຂົງເຂດດັ່ງກ່າວ ປະເຊີນໜ້າກັບສິ່ງທ້າທາຍທີ່ໃຫຍ່ຂຶ້ນເລື້ອຍໆ ຈາກຜົນກະທົບຂອງ ການປ່ຽນແປງຂອງດິນຟ້າອາກາດ ໂດຍສະເພາະ ຮູບແບບຂອງສະພາບອາກາດທີ່ ຮ້າຍແຮງຫລາຍຂຶ້ນນັບມື້ ບັນດານັກອະນຸລັກສິ່ງແວດລ້ອມ ກ່າວວ່າ ສິ່ງທ້າທາຍຕ່າງໆນັ້ນ ແມ່ນຮວມ ທັງບັນຫາ ກ່ຽວກັບ ການໃຊ້ນ້ຳ ການຕັດປ່າໄມ້ ໄພນ້ຳຖ້ວມ ແລະ ການຫລຸດຜ່ອນໄພພິບັດຕ່າງໆລົງ ຫ້ອງການຫລຸດຜ່ອນຄວາມສ່ຽງຕໍ່ໄພພິບັດ ຂອງສະຫະປະຊາຊາດ ຫລື UNISDR ກ່າວ ວ່າ ຄ່າເສຍຫາຍຈາກໄພທຳມະຊາດ ແມ່ນເພີ້ມຂື້ນເລື້ອຍໆ ແລະວ່າ ຈາກປີ 2000 ຫາ 2012 ນັ້ນ ຄວາມເສຍຫາຍຂອງໂລກ ຈາກໄພທຳມະຊາດ ທີ່ພົວພັນກັບດິນຟ້າອາກາດ ແມ່ນຕົກເປັນ 1 ພັນ 7 ຮ້ອຍລ້ານ ໂດລາ ເຮັດໃຫ້ມີຜູ້ເສຍຊີວິດ 1 ລ້ານ 2 ແສນຄົນ ແລະ ສົ່ງຜົນກະທົບແກ່ 2900 ຄົນ ໃນຄວາມພະຍາຍາມເພື່ອປັບປຸງຂ່າວຂໍ້ມູນ ໃຫ້ແກ່ບັນດາ ປະຊາຄົມ ທີ່ຢູ່ໃນຄວາມສ່ຽງນັ້ນ ອົງການ NASA ທີ່ໜູນຫລັງໂດຍ ອົງການພັດທະນາ ລະຫວ່າງປະເທດຂອງ ສະຫະລັດ ຫລື USAID ຈະປະຕິບັດງານກັບບັນດາຄູ່ຮ່ວມງານ ທ້ອງຖິ່ນຮວມທັງ ສູນກາງຕຽມພ້ອມຈັບມືກັບໄພພິບັດໃນເອເຊຍ ຂອງປະເທດໄທ ຫລື ADPC ເພື່ອສະໜອງພາບຈາກດາວທຽມ ໃຫ້ແກ່ບັນດາລັດຖະບານທ້ອງຖິ່ນ ເຈົ້າໜ້າທີ່ໂຄງການ ຂອງສູນກາງ ADPC ທ່ານນາງ Gabrielle Iglesias ກ່າວວ່າ ໂຄງ ການນີ້ແມ່ນແນ່ໃສ່ເພື່ອສະໜອງຂໍ້ມູນກ່ຽວກັບ ການປ່ຽນແປງຂອງສະພາບການອາກາດ ໃຫ້ແກ່ບັນດາປະຊາຄົມ ແລະຊ່ວຍໃຫ້ເຂົາເຈົ້ານຳໃຊ້ມັນ ຢ່າງໄດ້ຜົນ ທ່ານນາງ Gabrielle Iglesias ກ່າວວ່າ : ບັນດາເຈົ້າໜ້າທີ່ຂັ້ນສູງຂອງ USAID ກ່າວວ່າ ຂໍ້ມູນຈະຖືກສົ່ງຕໍ່ໄປໃຫ້ ບັນດານັກວິທະ ຍາສາດ ຜູ້ຕາງໜ້າລັດຖະບານ ຫົວໜ້າຄຸ້ມຄອງຊັບພະຍາກອນແຫ່ງຊາດ ແລະບັນດາຜູ້ ຊ່ຽວຊານດ້ານການຕອບໂຕ້ຮັບມືກັບໄພພິບັດ ຢູ່ໃນຄຳຖະແຫລງຕໍ່ ວີໂອເອ ບັນດາເຈົ້າ ໜ້າທີ່ກ່າວວ່າ ເປົ້າໜາຍແມ່ນເພື່ອແນການສະໜັບ ສະໜຸນ ແບບໃຫ້ໄດ້ຜົນຫລາຍຂຶ້ນ ໄປຍັງພວກຂົງເຂດທີ່ຕ້ອງການການຊ່ວຍເຫລືອຢ່າງຮີບດ່ວນທີ່ສຸດ ຫລັງຈາກໄພພິບັດ ທຳມະຊາດ ລາຄາສຳຫລັບຊື້ເອົາຮູບພາບຈາກດາວທຽມດັ່ງກ່າວ ໄດ້ລົດໜ້ອຍລົງຢ່າງຫລວງຫລາຍ ໃນບໍ່ເທົ່າໃດປີທີ່ຜ່ານມາ ຊຶ່ງເຮັດໃຫ້ສາມາດໄດ້ຮັບພາບແລະຂໍ້ສູນເຫລົ່ານັ້ນ ໄດ້ງ່າຍຂື້ນ ຂໍ້ມູນດັ່ງກ່າວແມ່ນເປັນປະໂຫຍດ ໂດຍສະເພາະ ໃນທັນທີຫລັງຈາກເກີດໄພທຳມະຊາດ ໃນປີ 2008 ພາຍຸ Cyclone Nargis ໄດ້ຖະຫລົ່ມເຂດປາກແມ່ນ້ຳອີຣາວະດີ ຂອງມຽນມາ ໂດຍໄດ້ເອົາຊີວິດຜູ້ຄົນໄປ 130,000 ພັນຄົນ ທ່ານນາງ Iglessias ຈາກສູນ ADPC ກ່າວວ່າ ໂສກນາດຕະກຳ ຂອງພາຍຸ Cyclone Nirgis ເນ້ນໃຫ້ເຫັນເຖິງຄວາມຕ້ອງການຂໍ້ມູນເພີ້ມຕື່ມ ໃນເວລາວິກິດ ທ່ານນາງ Iglesias ກ່າວວ່າ ຮູບພາບຈາກດາວທຽມ ຂໍ້ມູນສ່ວນພູມີພາກ ແລະແຜນທີ່ ຈະຊ່ວຍໃນດ້ານຕ່າງໆ ນັບ ແຕ່ການຄຸ້ມຄອງນ້ຳ ການວາງແຜນໃຊ້ທີ່ດິນ ການຫລຸດຜ່ອນຄວາມສ່ຽງຕໍ່ໄພພິບັດ ການພັດທະນາພື້ນຖານໂຄງລ່າງ ແລະການຄຸ້ມຄອງ ຊັບພະຍາກອນທຳມະຊາດ ຂໍ້ມູນ ຈາກດາວທຽມດັ່ງກ່າວ ໄດ້ນຳໃຊ້ມາແລ້ວຢູ່ ບັງກລາແດັສ ແທນຊາເນຍ ແອລຊາລວາດໍ ກົວເຕີມາລາ ແລະເຄັນຢາ ໃນການຕອບໂຕ້ຕໍ່ບັນຫາຕ່າງໆ ເລີ້ມຈາກ ແບບແຜນຝົນຕົກ ໂຣຄາພະຍາດທີ່ມາຈາກໂຕແມງ ເຊັ່ນ ໄຂ້ປ່າມາລາເຣຍ ການແຜ່ຂະຫຍາຍຂອງເທົາໃນ ນ້ຳ ແລະສັດປ່າ ແລະການປ້ອງກັນປ່າ ບັນດາເຈົ້າໜ້າທີ່ USAID ກ່າວວ່າ ຂົງເຂດແມ່ນ້ຳຂອງຕອນລຸ່ມ ຍັງປະເຊີນກັບບັນຫາທ້າ ທາຍດ້ານການພັດທະນາ ທີ່ສະລັບຊັບຊ້ອນຫລາຍຂຶ້ນນັບມື້ເຊັ່ນກັນ ສະນັ້ນ ມັນຈຶ່ງເປັນ ການສຳຄັນ ທີ່ຈະຕ້ອງດຶງເອົາຄວາມສາມາດບົ່ມຊ້ອນໂດຍເຕັມຂອງວິທະຍາສາດ ແລະ ເທັກໂນໂລຈີ ມາໃຊ້ໃນການຕັດສິນໃຈ